# Nikita Mazepin

Nikita Mazepin (rus: Ники́та Дми́триевич Мазе́пин) (Moscou, 2 de març de 1999) Nikita Dmitrièvitx Mazepin és un pilot rus d'automobilisme. El 2021 va debutar com a pilot de Fórmula 1 a l'equip Haas.

## Trajectòria
### Inicis

Mazepin va començar la seva carrera al karting l'any 2011. No va aconseguir cap títol, però va aconseguir el subcampionat en el Campionat Mundial CIK-FIA en 2014.
El mateix 2014 va debutar en monoplaces, competint a les categories MRF Challenge, Fórmula Renault 2.0 NEC, Eurocopa de Fórmula Renault 2.0 i en el campionat neozelandès Toyota Racing Series. Tant en MRF Challenge i la Fórmula Renault 2.0 NEC va aconseguir un podi en cadascuna.

### Campionat Europeu de Fórmula 3 de la FIA

El 2015, Mazepin va signar un contracte amb l'escuderia Hitech GP per disputar la temporada 2016 del Campionat Europeu de Fórmula 3 de la FIA. Va puntuar en quatre curses i va aconseguir el vintè lloc al campionat amb 10 punts. La temporada 2017 va continuar amb l'equip, i va aconseguir tres podis per acabar desè del campionat.

### GP3 Sèries

El 2017, Mazepin va fitxar per ART Grand Prix per disputar la temporada 2018 de les GP3 Series al costat de Callum Ilott, Anthoine Hubert i Jake Hughes. Va aconseguir quatre victòries durant la temporada i altres quatre podis per acabar subcampió de la classificació amb 198 punts, darrere de Hubert.

### Fórmula 2

El 2019 Mazepin va renovar el seu contracte amb ART per disputar el Campionat de Fórmula 2 de la FIA. En el seu primer any en la categoria, va puntuar en cinc curses. Va aconseguir onze punts i el divuitè lloc en el campionat de pilots.
L'any 2020 va fitxar per l'escuderia Hitech Grand Prix. Va aconseguir el seu primer podi de la categoria a la cursa llarga de Budapest, i la seva primera victòria al circuit britànic de Silverstone. Al circuit de Mugello va aconseguir la seva segona victòria.

### Fórmula 1
#### Pilot de proves

Entre el 2016 i 2018, Mazepin va estar vinculat amb l'equip Force India de Fórmula 1. Al llarg d'aquestes tres temporades, va participar en diverses proves, com els entrenaments de després de la temporada i els de pretemporada dels anys 2017 i 2018 respectivament.
El 2019, va realitzar proves amb l'escuderia Mercedes, però sense ser considerat com a pilot provador oficial d'aquesta escuderia. Va disputar els entrenaments de mitja temporada al Circuit de Catalunya i va ser el més ràpid el segon dia, amb un temps d'1.15.775.

#### Haas (2021)

El desembre de 2020, Mazepin va signar un contracte amb l'escuderia Haas F1 Team per disputar la temporada 2021, compartint equip amb l'alemany Mick Schumacher, fill del heptacampió del món Michael Schumacher, també debutant en la categoria.
Durant la temporada, Mazepin va haver de competir com a atleta neutral sota la bandera de la Federació Russa de l'Automòbil a causa d'una sanció a Rússia imposada pel Tribunal d'Arbitratge Esportiu per casos de dopatge.
Després de l'inici del conflicte bèl·lic entre Rússia i Ucraïna i de la rescissió del contracte del patrocinador rus de l'escuderia Haas, va comportar treure del seu seient a Nikita Mazepin. L'expilot d'aquesta escuderia Kevin Magnussen ocupà el seu lloc.

## Polèmiques i accidents

L'abril de 2016, Mazepin va agredir Callum Ilott després dels entrenaments previs a una cursa de F3 Europea a Hongria, provocant-li ferides lleus en el rostre i el coll. El pilot rus va ser exclòs de la següent carrera per conducta antiesportiva. Frits van Amersfoort, propietari de l'equip d'Ilott, va criticar la lleugeresa de la sanció, considerant-la «ridícula».
A l'antepenúltima cursa de la temporada 2019 de Fórmula 2, a Sotxi, Mazepin va provocar un accident en la primera corba de la carrera, que va fer que tant el propi pilot rus com Nobuharu Matsushita haguessin de ser hospitalitzats. La FIA va determinar que Mazepin va ser totalment culpable per l'incident ja que, després de sortir-se de la corba, va decidir tornar a pista sense respectar la zona d'ingrés indicada, el què va provocar un impacte, primer, contra Jack Aitken, i després contra Matsushita. Va ser penalitzat amb 15 posicions en la graella de sortida de la següent carrera.
El 9 de desembre de 2020, vuit dies després del seu fitxatge per Haas, Mazepin va publicar un vídeo en el seu compte de Instagram on se'l veia grapejant una dona dins d'un cotxe, generant una onada de rebuig a les xarxes socials. El pilot va esborrar posteriorment el vídeo i va publicar un missatge demanant disculpes. La dona que apareixia a les imatges, Andrea d’lval, va publicar una història al seu compte d'Instagram assegurant que l'acció del pilot era una broma entre els dos.
Després dels fets, l'escuderia Haas F1 Team va emetre un comunicat rebutjant el comportament de Mazepin i considerant aberrant el vídeo publicat a les xarxes socials. La Fórmula 1 i la FIA van donar suport al comunicat de l'equip. Tanmateix, a les xarxes socials es va engegar una campanya per demanar la seva expulsió de la competició sota el lema #WeSayNoToMazepin (Diguem no a Mazepin).

## Vida personal

Mazepin és fill de l'oligarca Dimitri Mazepin, accionista principal i president de l'empresa Uralchem, una manufactura de productes químics.

## Resum de carrera

| Temporada | Categoria | Equip | Curses | Victòries | Poles | VR | Podis | Punts | Pos. |
| 2014-15 | MRF Challenge Formula 2000 | MRF Racing | 4 | 0 | 0 | 0 | 1 | 36 | 10.º |
| 2015 | Fórmula Renault 2.0 NEC | Josef Kaufmann Racing | 16 | 0 | 0 | 0 | 1 | 125.5 | 12.º |
| 2015 | Eurocopa de Fórmula Renault 2.0 | Josef Kaufmann Racing | 7 | 0 | 0 | 0 | 0 | N/A | NC† |
| 2015 | Toyota Racing Series | ETEC Motorsport | 16 | 0 | 0 | 0 | 0 | 304 | 18.º |
| 2016 | Campionat Europeu de Fórmula 3 de la FIA | Hitech GP | 30 | 0 | 0 | 0 | 0 | 10 | 20.º |
| 2016 | Gran Premi de Macau | Hitech GP | 1 | 0 | 0 | 0 | 0 | N/A | DNF |
| 2016 | Eurocopa de Fórmula Renault 2.0 | AVF by Adrián Vallés | 4 | 0 | 0 | 0 | 0 | 5 | 16.º |
| 2016 | BRDC Fórmula 3 | Carlin | 3 | 1 | 0 | 0 | 1 | 51 | 23.º |
| 2016 | Fórmula 1 | Sahara Force India F1 Team | Pilot de proves | Pilot de proves | Pilot de proves | Pilot de proves | Pilot de proves | Pilot de proves | Pilot de proves |
| 2017 | Campionat Europeu de Fórmula 3 de la FIA | Hitech GP | 30 | 0 | 0 | 1 | 3 | 108 | 10.º |
| 2017 | Fórmula 1 | Sahara Force India F1 Team | Pilot de proves | Pilot de proves | Pilot de proves | Pilot de proves | Pilot de proves | Pilot de proves | Pilot de proves |
| 2018 | GP3 Series | ART Grand Prix | 18 | 4 | 1 | 5 | 8 | 198 | 2.º |
| 2018 | Fórmula 1 | Sahara Force India F1 Team | Pilot de proves | Pilot de proves | Pilot de proves | Pilot de proves | Pilot de proves | Pilot de proves | Pilot de proves |
| 2019 | Campionat de Fórmula 2 de la FIA | ART Grand Prix | 24 | 0 | 0 | 0 | 0 | 11 | 18.º |
| 2019-20 | Campionat Asiàtic de F3 | Hitech Grand Prix | 15 | 1 | 0 | 0 | 4 | 186 | 3.º |
| 2020 | Campionat de Fórmula 2 de la FIA | Hitech Grand Prix | 24 | 2 | 0 | 2 | 6 | 164 | 5.º |
| 2021 | Fórmula 1 | Uralkali Haas F1 Team | 21 | 0 | 0 | 0 | 0 | 10 | 20.º |
| Fuente: ||||||||||
* † Mazepin va ser pilot convidat i no va ser elegible per puntuar.

## Resultats
### Fórmula 1

| Any | Escuderia | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pos. | Punts |
| 2021* | Uralkali Haas F1 Team | BHR Ret | EMI 17 | POR 19 | ESP 19 | MON 17 | AZE 14 | FRA 20 | EST 18 | AUT 19 | GBR 17 | HON Ret | BEL 17 | PBA Ret | ITA Ret | RÚS 18 | TUR 20 | EUA 17 | MÈX 18 | SÃO 17 | QAT 18 | ARA Ret | ABU Les | 21è | 0 |
| Font: ||||||||||||||||||||||||||

## Referències

* 1 2 3 4 «Nikita Mazepin | Racing career profile | Driver Database» (en anglès). Driver Database. [Consulta: 31 març 2019].
* ↑ Allen, Peter. «Nikita Mazepin steps up to F3 with Hitech GP» (en anglès). PaddockScout.com, 18-12-2015. [Consulta: 1r desembre 2020].
* ↑ Khorounzhiy, Valentin. «Mazepin to stay with Hitech for second F3 season» (en anglès). Motorsport.com. Motorsport Network, 13-12-2016. Arxivat de l'original el 2020-11-08. [Consulta: 1r desembre 2020].
* ↑ Allen, Peter. «Nikita Mazepin lands ART GP3 seat for 2018» (en anglès). FormulaScout.com, 15-12-2017. [Consulta: 1r desembre 2020].
* ↑ «2018 GP3 Series» (en anglès). Motor Sport Magazine. [Consulta: 1r març 2019].
* ↑ Khorounzhiy, Valentin. «Mazepin llega a la F2 con ART». lat.motorsport.com. Motorsport Network, 27-11-2018. [Consulta: 1r desembre 2020].
* ↑ «Driver Standings 2019» (en anglès). Fórmula 2. Formula Motorsport Limited. Arxivat de l'original el 4 d'agost de 2019. [Consulta: 29 setembre 2019].
* ↑ «Mazepin and Ghiotto to lead Hitech's F2 debut» (en anglès). Fórmula 2. FIA Formula 2 Championship Limited, 07-02-2020. [Consulta: 1r desembre 2020].
* ↑ «Mazepin cruises to maiden F2 win ahead of Zhou in the Feature Race» (en anglès). Fórmula 2. FIA Formula 2 Championship Limited, 01-08-2020. [Consulta: 1r desembre 2020].
* ↑ «Mazepin scores second F2 win, over Ghiotto, as Schumacher takes the Championship lead» (en anglès). Fórmula 2. FIA Formula 2 Championship Limited, 12-09-2020. [Consulta: 1r desembre 2020].
* 1 2 «Mazepin to test with Force India in Abu Dhabi» (en anglès). Crash, 22-11-2017. [Consulta: 29 novembre 2019].
* 1 2 «Alineaciones de pilotos para los test de pretemporada de la F1 2018». Motorsport.com [Consulta: 8 abril 2019].
* ↑ «Las idas y venidas de los Mazepin en busca de un asiento en F1» (en castellà). SoyMotor.com. [Consulta: 11 desembre 2020].
* ↑ Straw, Edd. «Bottas fue el más rápido al final del primer día de test». lat.motorsport.com. Motorsport Network, 14-05-2019. [Consulta: 1r desembre 2020].
* ↑ Straw, Edd. «Magnussen lidera la mañana del miércoles en Barcelona». lat.motorsport.com. Motorsport Network, 15-05-2019. [Consulta: 1r desembre 2020].
* ↑ Straw, Edd. «Mazepin marcó el ritmo en el día final en Barcelona». lat.motorsport.com. Motorsport Network, 15-05-2019. [Consulta: 1r desembre 2020].
* ↑ Vázquez, Ana. «OFICIAL: Nikita Mazepin pilotará para Haas en 2021». SoyMotor.com, 01-12-2020. [Consulta: 1r desembre 2020].
* ↑ Smith, Luke. «Mazepin competirá bajo bandera neutral por sanción de dopaje a Rusia». lat.motorsport.com. Motorsport Network, 05-02-2021. [Consulta: 7 febrer 2021].
* ↑ Wood, Elliot. «Official F1 entry list describes Mazepin’s nationality as ‘RAF’» (en anglès). RaceFans.com, 25-03-2021. [Consulta: 26 març 2021].
* ↑ «F1 2022: Haas echa a Mazepin» (en castellà). Marca, 05-03-2022. [Consulta: 10 març 2022].
* ↑ «BREAKING: Kevin Magnussen to make sensational F1 return with Haas in 2022 | Formula 1®» (en anglès). [Consulta: 9 març 2022].
* 1 2 Simmons, Marcus. «Nikita Mazepin banned for altercation in European Formula 3 paddock» (en anglès). Autosport.com. [Consulta: 11 desembre 2020].
* ↑ «Matsushita se mantendrá en el hospital tras accidente en Sochi» (en castellà). lat.motorsport.com. [Consulta: 11 desembre 2020].
* ↑ «Mazepin penalizará en Abu Dhabi» (en castellà). lat.motorsport.com. [Consulta: 11 desembre 2020].
* ↑ «Escándalo en la Fórmula 1: un piloto acosó a una mujer, publicó el video y podría ser separado de su escudería». Infobae, 09-12-2020. [Consulta: 9 desembre 2020].
* 1 2 Vázquez, Ana. «La actitud de Mazepin que avergüenza a Haas, ¡desde antes de ser piloto oficial!». SoyMotor.com, 09-12-2020. [Consulta: 9 desembre 2020].
* ↑ «TEAM STATEMENT: Haas F1 Team does not condone the behavior of Nikita Mazepin in the video recently posted on his social media. Additionally, the very fact that the video was posted on social media is also abhorrent to Haas F1 Team. (1/2)» (en anglès). Haas F1 Team en Twitter, 09-12-2020. [Consulta: 9 desembre 2020].
* ↑ Sáez, Por Juanjo. «La FIA y la F1 apoyan la condena de Haas a la polémica de Mazepin» (en espanyol europeu). Car and Driver, 10-12-2020. [Consulta: 11 desembre 2020].
* ↑ David Sánchez de Castro. «Nikita Mazepin, el prototipo de mal piloto de pago: machista, racista, homófobo, buscabroncas y sin palmarés». 20minutos.es, 11-12-2020.
* ↑ «Dimitry Mazepin» (en anglès). Forbes. [Consulta: 9 desembre 2020].
* ↑ Martín, Por Ana Vázquez y Esther. «Force India sube a Mazepin al VJM09 en los test 2016 de Silverstone» (en espanyol europeu). Car and Driver, 04-07-2016. [Consulta: 29 novembre 2019].
* ↑ «Who is driving at the F1 Hungary test?». [Consulta: 8 abril 2019].
* ↑ «Nikita MAZEPIN • STATS F1». STATS F1. [Consulta: 26 març 2021].

## Enllaços externs

* Web oficial
Equips i pilots que disputen la Temporada 2021 de Fórmula 1 :
MercedesFerrariRed Bull-HondaMcLaren-MercedesAlpine-Renault
44. Lewis Hamilton
77. Valtteri Bottas
55. Carlos Sainz
16. Charles Leclerc
11. Sergio Pérez
33. Max Verstappen
4. Lando Norris
3. Daniel Ricciardo
14. Fernando Alonso
31. Esteban Ocon :
AlphaTauri-HondaAston Martin-MercedesAlfa Romeo-FerrariHaas-FerrariWilliams-Mercedes
10. Pierre Gasly
22. Yuki Tsunoda
5. Sebastian Vettel
18. Lance Stroll
7. Kimi Räikkönen
99. Antonio Giovinazzi
9. Nikita Mazepin
47. Mick Schumacher
6. Nicholas Latifi
63. George Russell :